
Ministru kabineta sēdes protokollēmums

Atbilde Latvijas Republikas tiesībsargam par nekustamo īpašumu apgrūtinājumu un kompensāciju sistēmas pilnveidi

· 1. Atbalstīt iesniegto atbildes projektu Latvijas Republikas tiesībsargam.
· 2. Valsts kancelejai noformēt un nosūtīt atbildi Latvijas Republikas tiesībsargam.
· 3. Aizsardzības ministrijai, Ekonomikas ministrijai, Finanšu ministrijai, Iekšlietu ministrijai, Klimata un enerģētikas ministrijai, Kultūras ministrijai, Satiksmes ministrijai, Viedās administrācijas un reģionālās attīstības ministrijai un Zemkopības ministrijai un, ja nepieciešams, citām ministrijām pēc Tieslietu ministrijas pieprasījuma ne vēlāk kā piecu mēnešu laikā sniegt informāciju par attiecīgās ministrijas kompetencē esošo regulējumu, kas paredz nekustamo īpašumu aprobežojumus un kompensācijas par tiesību uz īpašumu ierobežojumiem, tajā skaitā sniedzot vērtējumu, par kompensācijas atbilstību tiesiskās vienlīdzības un taisnīguma principam.
· 4. Tieslietu ministrijai līdz 2026. gada 1. decembrim iesniegt Ministru kabinetā informatīvo ziņojumu par nepieciešamo turpmāko rīcību.
· 5. Valsts kancelejas Analītiskajam dienestam sniegt Tieslietu ministrijai atbalstu ministriju sniegto kvantitatīvo datu apstrādē.

